หุ้นโซลปิดลบ 0.07% เหตุนลท.สถาบันเทขายทำกำไร
หุ้นโซลปิดลบ 0.07% เหตุนลท.สถาบันเทขายทำกำไร
20 มิ.ย. 2560

ดัชนีคอมโพสิตตลาดหุ้นเกาหลีใต้ปิดลบในวันนี้ เนื่องจากนักลงทุนสถาบันการเงินเข้าเทขายหุ้นเพื่อทำกำไร ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 1.67 จุด หรือ -0.07% ปิดที่ 2,369.23 จุด โดยมีปริมาณการซื้อขายปานกลาง 346.16 ล้านหุ้น มูลค่า 6.67 ล้านล้านวอน โดยมีหุ้นลบมากกว่าหุ้นบวกในสัดส่วน 618 ต่อ 199
อย่างไรก็ดี หุ้นซัมซุง อิเล็คโทรนิกส์ และหุ้นเอสเค ไฮนิกซ์ ซึ่งมีมูลค่าตลาดสูงสุดอันดับ 1 และ 2 ต่างพุ่งขึ้นทำสถิติสูงสุดเป็นประวัติการณ์ ขานรับแรงซื้อของนักลงทุนต่างชาติ